5th one day - India Vs Aus
ఐదో వన్డే: ఆకట్టుకుంటున్న భారత బౌలర్లు
సిడ్నీ వన్డే: ఆసీస్ తో జరుగుతున్న ఐదో వన్డేలో టీమిండియా బౌలర్లు కంగారులను కట్టడి చేసే దిశగా అడుగులు వేస్తున్నారు.
TNN | Updated:
Jan 23, 2016, 11:51AM IST
సిడ్నీ: ఆసీస్ తో జరుగుతున్న ఐదో వన్డేలో టీమిండియా మ్యాచ్ పై పట్టు సాధించే దిశగా అడుగులు వేస్తోంది. ఉదయం టాస్ గెలిచి ఫీల్డింగ్ ఎంచుకున్న ధోనీసేన .. పరుగుల వరద పారకుండా ఆసీస్ బ్యాట్స్ మెన్లను కట్టడి చేస్తోంది. ఐదు వన్డేల సిరీస్ లో భారత్ 0-4 తేడాతో వెనుకంజలో ఉన్న విషయం తెలిసిందే. ఇప్పటికే సిరీస్ చేజార్చుకున్న టీమిండియా చివరిదైన ఐదో వన్డేలో ఆసీస్ పై నెగ్గి పరువుదక్కించుకోవాలని భావిస్తోంది. ఈ దిశగా టీమిండియా బౌలర్లు అడుగులు వేస్తున్నారు. ప్రస్తుతం ఆసీస్ 25 ఓవర్లు ముసిగే సమయానికి కీలకమైన నాలుగువికెట్లు కోల్పోయి 118 పరుగులు చేసింది. ఓపెనర్ ఫించ్ 6 పరుగులకే పెలివిలియన్ బాటపట్టగా..కెప్టెన్ స్మిత్ 28 పరుగులకు ఔటయ్యాడు. ఆ తర్వాత బెయిలీ (6) షాన్ మార్ష్ (7) తక్కువ స్కోరుకే చేతులెత్తేశారు. ప్రస్తుతం వార్నర్ (59), ఎంఆర్ మార్ష్ (0) క్రీజ్ లో ఉన్నారు.